Εθνική και Πανεπιστημιακή Βιβλιοθήκη του Ζάγκρεμπ

Η Εθνική και Πανεπιστημιακή Βιβλιοθήκη του Ζάγκρεμπ (NSK) (Κροατικά: Nacionalna i sveučilišna knjižnica u Zagrebu, NSK• πρώην Nacionalna i sveučilišna biblioteka u Zagrebu, NSB) είναι η εθνική βιβλιοθήκη της Κροατίας και κεντρική βιβλιοθήκη του Πανεπιστημίου του Ζάγκρεμπ. Η βιβλιοθήκη ιδρύθηκε το 1607. Πρωταρχική της αποστολή είναι η ανάπτυξη και η διατήρηση της κροατικής εθνικής γραπτής κληρονομιάς. Περιλαμβάνει περίπου 3 εκατομμύρια τεκμήρια. Από το 1995, η NSK βρίσκεται σε ένα ειδικά κατασκευασμένο κυβικό κτίριο στο κέντρο του Ζάγκρεμπ.

 Το 1607 ιδρύθηκε το τάγμα των Ιησουιτών στο Ζάγκρεμπ. Εκτός από την ίδρυση ενός γυμνασίου, οι Ιησουίτες ίδρυσαν ένα κολέγιο Ιησουιτών και μία βιβλιοθήκη. Το 1645 η βιβλιοθήκη στεγάστηκε σε ειδική αίθουσα, διέθετε βιβλιοθηκάριο και θεσπίστηκαν κανόνες για τη διατήρηση και τον δανεισμό βιβλίων. Το 1669, το Κολλέγιο των Ιησουιτών με βασιλικό διάταγμα του Λεοπόλδου Α' απέκτησε πανεπιστημιακό καθεστώς. Η βιβλιοθήκη και τα αποθέματά της μεταφέρθηκαν σε ένα πρώην εγκαταλελειμμένο κτίριο μοναστηριού των Δομινικανών στο σημείο που βρίσκεται σήμερα η πλατεία της Αγίας Αικατερίνης 5 στην Παλιά Πόλη του Ζάγκρεμπ. Το Τάγμα των Ιησουιτών διαλύθηκε το 1773. Το Κολλέγιο συνέχισε τις προσωρινές του δραστηριότητες μέχρι το 1776, όταν η βιβλιοθήκη έγινε μέρος της Βασιλικής Ακαδημίας Επιστημών του Ζάγκρεμπ ως ακαδημία δικαίου, φιλοσοφίας και θεολογίας. Το επόμενο έτος, η βιβλιοθήκη έλαβε ένα κληροδότημα που περιείχε ιστορικό υλικό από τον κληρικό Adam Baltazar Krčelić, με την προϋπόθεση ότι αυτό το υλικό θα ήταν διαθέσιμο στο ευρύ κοινό. Από το 1837 η βιβλιοθήκη λειτουργούσε ως νόμιμη καταθετική βιβλιοθήκη σε ολόκληρη την επικράτεια της Κροατίας και της Σλαβονίας. Ο Antun Kukuljević, πολιτικός και ιδρυτής του κροατικού εκπαιδευτικού συστήματος, άλλαξε το όνομα της βιβλιοθήκης με την λατινική ονομασία "Nationalis Academica Bibliotheca". Το Βασιλικό Πανεπιστήμιο Franz Josef I του Ζάγκρεμπ ιδρύθηκε το 1874 και η βιβλιοθήκη της Ακαδημίας (Bibliotheca Regiae Academiae Zagrabiensis) ενσωματώθηκε στο Πανεπιστήμιο και άλλαξε το όνομά της σε Πανεπιστημιακή Βιβλιοθήκη, αυξάνοντας τη σημασία και τον ρόλο της στην τριτοβάθμια εκπαίδευση. Το 1913, η βιβλιοθήκη με τους περίπου 110.000 τόμους βιβλίων μετακόμισε από το κτίριο του Πρυτανείου σε ένα εντυπωσιακό κτίριο αρ νουβό στην πλατεία Marko Marulić 21, που ήταν το πρώτο κτίριο ειδικά κατασκευασμένο για τις ανάγκες της βιβλιοθήκης. Οι χώροι ήταν σχεδιασμένοι για να φιλοξενήσουν μέχρι 500.000 βιβλία αλλά δεν επαρκούσαν για τους 2.500.000 τόμους της βιβλιοθήκης - βιβλία, περιοδικά, εφημερίδες και ιδιαίτερα πολύτιμα αντικείμενα από τις ειδικές συλλογές της βιβλιοθήκης. Ένα νέο επιβλητικό κτίριο βιβλιοθήκης, τέθηκε σε λειτουργία στις 28 Μαΐου 1995 την ημέρα του εορτασμού της πέμπτης επετείου της ανεξαρτησίας της Κροατίας. Αυτό το σύγχρονο κτίριο σχεδιάστηκε από τους Κροάτες αρχιτέκτονες Velimir Neidhardt, Marijan Hržić, Zvonimir Krznarić και Davor Mance. Οι παρεχόμενες υπηρεσίες περιλαμβάνουν υπηρεσίες δανεισμού και αναφοράς (πληροφορίες αναφοράς βιβλιογραφίας και καταλόγου, αναζήτηση θεμάτων, αναζήτηση ευρετηρίου επιστημονικών παραπομπών). Διαβιβλιοθηκονομικό δάνειο· εθνική βιβλιογραφική βάση δεδομένων· Υπηρεσίες ηλεκτρονικών υπολογιστών (αναπαραγωγή, μικροφίλμ, ψηφιοποίηση, χρήση υλικού υπολογιστή). και προγράμματα εκμάθησης για χρήστες. Τοποθετούνται εκθέσεις και μπορούν να ενοικιαστούν τμήματα των χώρων της Βιβλιοθήκης. Συλλογή χειρογράφων και παλαιών βιβλίωνΤο τμήμα χειρογράφων συλλέγει, συντηρεί, επεξεργάζεται και καθιστά διαθέσιμα τα πιο επιλεγμένα στοιχεία της κροατικής συλλογής εθνικών χειρογράφων και παλαιών βιβλίων, καθώς και χειρόγραφα και πολλά σπάνια και παλιά βιβλία που ανήκουν σε άλλους πολιτισμούς. Η συλλογή παλιών χειρογράφων και Βιβλίων περιέχει σπουδαία χειρόγραφα - με σχεδόν 100.000 γράμματα και 3.670 μεμονωμένα χειρόγραφα (1.720 στα κροατικά, 920 στα λατινικά, 454 στα γερμανικά, 230 στα ιταλικά κ.λπ.). Η φωτογραφική συλλογή περιλαμβάνει 865 αντικείμενα . Ἐντυπη συλλογήΗ έντυπη Συλλογή ως ξεχωριστή οργανωτική μονάδα της Βιβλιοθήκης, ιδρύθηκε το 1919. Εκτός από παλαιότερη κροατική συλλογή στο είδος της, η έντυπη Συλλογή της Εθνικής και Πανεπιστημιακής Βιβλιοθήκης του Ζάγκρεμπ είναι η μεγαλύτερη της Κροατίας. Εκτός από τα έργα πολλών μεγάλων ονομάτων των εικαστικών τεχνών της Κροατίας, η συλλογή περιλαμβάνει έργα πολλών κορυφαίων καλλιτεχνών από όλο τον κόσμο. Η συλλογή περιλαμβάνει έργα του καλλιτέχνη του 16ου αιώνα Andrija Medulić, αρχιτεκτονικά σχέδια του 18ου αιώνα από τον Johann Bernhard Fischer von Erlach και πολλούς άλλους σύγχρονους Κροάτες καλλιτέχνες. Συλλογή χαρτώνΙδιαίτερη προσοχή δίνεται στα παλαιότερα και πιο πολύτιμα χαρτογραφικά στοιχεία, στα εθνικά χαρτογραφικά έντυπα και στον έλεγχο των νόμιμων διαδικασιών κατάθεσης. Τα μέλη της Συλλογής παρέχουν στους χρήστες πληροφορίες στον τομέα της χαρτογραφίας και παρέχουν επαγγελματική βοήθεια σε ερευνητές και φοιτητές στην εκπόνηση και συγγραφή των διπλωματικών, άρθρων ή διατριβών τους. Η Συλλογή περιλαμβάνει περίπου 42.000 χάρτες, 1.500 άτλαντες και 600 βιβλία στη βιβλιοθήκη αναφοράς που τη συνοδεύει. Μουσική ΣυλλογήΌλα τα αρχεία της συλλογής είναι διαθέσιμα στους χρήστες της Εθνικής και Πανεπιστημιακής Βιβλιοθήκης του Ζάγκρεμπ και περιλαμβάνουν 17.000 έντυπες μουσικές παρτιτούρες, 3.000 χειρόγραφες παρτιτούρες, 23.600 δίσκους γραμμοφώνου, 5.700 κασέτες και 7.447 CD. Official website Οι 10 μεγαλύτερες βιβλιοθήκες του κόσμου Κατάλογος μεγαλύτερων βιβλιοθηκών Κροατία Ζάγκρεμπ